**Dôvodová správa**

**A. Všeobecná časť**

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 53/2007 Z. z., ktorým sa ustanovujú požiadavky na uvádzanie osiva repy na trh, na základe § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

Predloženým návrhom nariadenia vlády Slovenskej republiky sa preberajú do právneho poriadku Slovenskej republiky požiadavky vykonávacej smernice Komisie (EÚ) 2016/317 (Ú. v. EÚ L60, 5.3.2016).

Navrhované nariadenie vlády je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právne záväznými aktmi Európskej únie.

Účinnosť nariadenia vlády sa navrhuje od 1. apríla 2017 v nadväznosti na termín určený vo vykonávacej smernici Komisie (EÚ) 2016/317.